Nuwe president van Reserwebank aangekondigLesetja Kganyago. Foto: GCIS Lesetja Kganyago is amptelik as Gill Marcus se opvolger aangewys. Nhlanhla Nene, minister van finansies, en Marcus was ook by die mediakonferensie teenwoordig. Kganyago was een van Marcus se adjunkte. Hy sal na verwagting volgende maand by Marcus oorneem wanneer haar vyfjaar-termyn verstryk. Marcus het op 18 September haar uittrede aangekondig. Zuma het vroeër sy dankbaarheid uitgespreek vir die bydrae wat sy gelewer het.